11α. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 3039 της 19 Μαΐου /14 Ιουν. 1950 Περί εκδικάσεως αμφισβητήσεων υπό του Ζ' Τελωνείου. Έχοντες υπ' όψιν την διάταξιν της παραγρ. 4 του άρθρ. 4 του Β.Δ. της 4 Ιαν. 1949 "περί καθορισμού της αξίας των εισαγομένων αγαθών δια την επιβολήν του φόρου επί του κύκλου εργασιών, αποφασίζομεν: 1.Εγκρίνομεν όπως εφεξής αι αμφισβητήσεις επί του καθορισμού της φορολογητέας αξίας δια την επιβολήν του φόρου κύκλου εργασιών, αρμοδιότητος του Τελωνείου Αθηνών, εκδικάζονται υπό της παρά του Ζ' Τελωνείου Εισαγωγής Πειραιώς Εκδικαστικής Επιτροπής Ενστάσεων φόρου κύκλου εργασιών ενώπιον της οποίας παραπέμπονται αύται υπό του αρμοδίου Τελώνου. 2.Η παρούσα εφαρμόζεται και επί των εκκρεμών υποθέσεων εφ' όσον αύται δεν έχουσιν εισαχθή ενώπιον της Εκδικαστικής Επιτροπής. 3.Χρέη αντιπροσώπου του Δημοσίου επί των υποθέσεων τούτων θέλει εκτελεί ο ενεργήσας τον Τελωνισμόν Τελώνης ή ο υπ' αυτού οριζόμενος τελωνειακός υπάλληλος. 4.Η παρούσα κοινοποιηθήτω δια της Εφημερίδος της Κυβερνήσεως. 